**A belügyminiszter irányítása alá tartozó szervek hivatásos állományú tagjai továbbképzésének éves tervezés készítéshez szükséges módszertani eljárások**

***1. A tervkészítés célja***

1. A tervkészítés alapvető célja, hogy a belügyi szerv éves tervének elkészítése és az abban meghatározott továbbképzések teljesülése biztosítsa a továbbképzésre kötelezett hivatásos állományú tagok munkakörükre vonatkozó hivatali és szolgálati feladataiknak, illetve szolgálatuknak eredményesebb, hatékonyabb, magasabb színvonalú ellátását.
2. A belügyi szerv által körültekintően elkészített éves továbbképzési tervben meghatározottak teljesülése járuljon hozzá a belügyi szerv szakmai, társadalmi megítélésének emeléséhez.

***2. A tervezés normatív alapja***

1. A belügyminiszter irányítása alá tartozó szervek hivatásos állományú tagjainak továbbképzési és vezetőképzési rendszeréről, valamint a rendészeti utánpótlási és vezetői adatbankról szóló 2/2013. (I. 30.) BM rendeletben (a továbbiakban: rendelet), a belügyminiszter irányítása alatt álló polgári nemzetbiztonsági szolgálatok hivatásos állományának továbbképzési és vezetőképzési rendszeréről, valamint a rendészeti utánpótlási és vezetői adatbankról szóló 35/2017. (XII. 20.) BM utasításban (a továbbiakban: utasítás),illetve a rendelet alapján kiadott a belügyminiszter irányítása alá tartozó szervek hivatásos állományú tagjai továbbképzésének minőségirányítási szabályzatáról szóló 25/2013. (VIII. 30.) BM utasításban meghatározott feladatok teljesülésének előkészítése.
2. A rendelet és az utasítás 6. § (2) bekezdése alapján a belügyi szerv az egyéni továbbképzési tervek alapján elkészíti a szerv éves továbbképzési tervét.

***3. A tervkészítés segítése***

1. A Belügyminisztérium Vezetőképzési, Továbbképzési és Tudományszervezési Főosztály (a továbbiakban: BM VTTF) Továbbképzési Osztálya a belügyi szervek részére a tervkészítéshez, továbbképzési programok kiválasztásához és fejlesztéséhez segítséget nyújt.
2. A BM VTTF Továbbképzési Osztálya a továbbképzéssel összefüggő feladatok végrehajtása érdekében a továbbképzési feladatokra a belügyi szervek által kijelölt szervezeti egységekkel, munkatársakkal közvetlen kapcsolatot tart.

***4. A tervkészítés határideje***

1. A belügyi szerv vezetője által jóváhagyott éves továbbképzési tervet a belügyi szerv a tárgyév március 31-ig megküldi a BM VTTF részére.

***5. A tervkészítésért felelős***

1. Az egyéni továbbképzési tervek elkészítéséről az állományilletékes parancsnok gondoskodik. Az éves és egyéni továbbképzési tervet az állományilletékes parancsnok az év közben felmerülő továbbképzési igények alapján módosíthatja.

***7. A tervezés fázisai***

1. A tervezés az alábbi fázisokból áll:
2. az egyéni teljesítményértékelések elkészítése,
3. az egyéni teljesítményértékelések alapján a szakmai ismereteket tartalmazó programok közül a központi, a belügyi szerv vezetője által elrendelt, a területi szerv vezetője által elrendelt és a minősített programok kiválasztása,
4. az egyéni teljesítményértékelések alapján a kompetenciafejlesztést tartalmazó programok közül a központi, a belügyi szerv vezetője által elrendelt, a területi szerv vezetője által elrendelt és a minősített programok kiválasztása,
5. az egyéni továbbképzési tervek elkészítése,
6. a felmerülő további továbbképzési igények kielégítése érdekében szükséges továbbképzési programok fejlesztésének meghatározása,
7. a később benyújtott és nyilvántartásba vett továbbképzési programok év közbeni rögzítése az egyéni továbbképzési tervben.

***8. Az egyéni továbbképzési tervek***

1. Az egyéni továbbképzési tervek elkészítése a BM VTTF által működtetett a Rendészeti Vezetőképzési, Továbbképzési és Vizsgaportálon történik és az alábbi adatokat tartalmazza:
2. az elsajátítandó szakmai ismeretekhez kapcsolódóan az egyénnek tervezett továbbképzési programokat (központi, belügyi szerv vezetője által elrendelt, területi szerv vezetője által elrendelt, minősített, közszolgálati)
3. a végrehajtandó kompetenciafejlesztésekhez kapcsolódóan az egyénnek tervezett továbbképzési programokat (központi, belügyi szerv vezetője által elrendelt, területi szerv vezetője által elrendelt, minősített, közszolgálati)

***9. A továbbképzések végrehajtásához szükséges továbbképzési programok***

***fejlesztésének******szempontjai***

1. A továbbképzések végrehajtásához szükséges továbbképzési programok fejlesztésének szempontjai a következők:
2. a fejlesztendő továbbképzési programok meghatározása,
3. a fejlesztéshez szükséges személyi feltétel megléte,
4. a fejlesztéshez szükséges tárgyi feltételek rendelkezésre állása,
5. a továbbképzési program hatályosítása,
6. a továbbképzési program érvényessége, szükségessége.

***10. Az éves továbbképzési tervben meghatározott, tervezett továbbképzések megvalósulásának nyomon követése***

1. A tervezett továbbképzések megvalósulásának nyomon követése az alábbi lépésekből áll:
2. a továbbképzések végrehajtásának adminisztrálása,
3. a továbbképzésekre fordított normatív felhasználás adminisztrálása (egyénre és belügyi szervre kimutatva),
4. a továbbképzések végrehajtásának ellenőrzése,
5. az éves tervtől történő eltérés elemzése, indokolatlan esetben beavatkozás, a szükséges módosítások megtétele.

***11. Az egyéni továbbképzési terv elkészítésének gyakorlati végrehajtása***

1. Az egyéni továbbképzési tervek gyakorlatban történő elkészítésére vonatkozó szabályok, a képernyőképekkel kiegészített módszertani segédanyag, az Útmutató a továbbképzés tervezéséhez című dokumentumban található a Rendészeti Vezetőképzési, Továbbképzési és Vizsgaportálon a Továbbképzés tervezése menüpontban.